钦定古今图书集成/明伦汇编/官常典/第707卷 > 柱厉叔
## 钦定古今图书集成/明伦汇编/官常典/第707卷 > 柱厉叔

按《列子》：柱厉叔事莒敖公，自为不知己，去居海上，夏
日则食菱芰，冬日则食橡栗。莒敖公有难，柱厉叔辞
其友而往死之。其友曰：“子自以为不知己，故去。今往
死之，是知与不知无辨也。”柱厉叔曰：“不然。自以不知
故去，今死，是果不知我也。”吾将死之，以丑后世之人
主不知其臣者也。凡知则死之，不知则弗死，此直道
而行者也。柱厉叔，可谓“怼以忘其身”者也。